Garisan Sartan

Garisan Sartan () ialah garis lintang yang menandakan kedudukan Matahari tegak yang paling jauh ke utara. Peristiwa ini berlaku hanya sekali dalam tempoh setahun, iaitu ketika solstis Jun di mana hemisfera utara Bumi paling condong ke arah Matahari. 

Garisan Sartan letaknya 23° 26' di utara khatulistiwa; ia berlawanan sama jarak dari kutub dengan Garisan Jadi di sebelah selatan Bumi.

Penamaan
Nama "Sartan" dalam garisan ini itu datangnya daripada bahasa Arab  al-sarṭān iaitu nama lain suatu buruj yang turut dikenali dengan nama "Ketam", "Karkata" ( karkaṭa) atau nama bahasa Latinnya "Cancer"; ruang di langit yang menempatkan buruj Ketam juga kedudukan Matahari semasa solstis bulan Jun yang diperhatikan suatu ketika dahulu sekitar 2000 SM.

 Lihat juga 
 Garisan Jadi

Rujukan

Kategori:Garisan latitud
Kategori:Astronomi
Kategori:Bulatan latitud